Beszámoló

2018. január – 2018- október

Pályázatunk részét képező szakmai tervben foglaltak szerint valósítottuk meg a projekt tevékenységeket. A projektmenedzser, szakmai vezető és pénzügyi vezető feladatok ellátása folyamatos volt.

A tevékenység ütemezés, illetve a megvalósítás logikája szerint kiválasztásra került 25 fő hátrányos helyzetű, rendszeres gyermekvédelmi kedvezményben részesülő, 15 éves kort betöltött, a Károly Róbert Középiskolával tanulói jogviszonnyal rendelkező tanuló, valamint a program keretében a célcsoporttal foglalkozó pedagógusok, mentorok. A 25 mentorált tanulóval – a Pályázati Felhívás által meghatározottak figyelembevételével – jelenleg nyolc mentor foglalkozik.

A projekt elején elkészítettük a bevont tanulók kompetencia mérését és egyéni fejlesztési tervét, mely alapján a projekt megvalósítást végig kísérve folyik a bevont tanulók egyéni fejlesztése.

A bevont tanulók szülei részére tájékoztatást adtunk a projektről, a megvalósítani tervezett programokról és a részvétel feltételeiről.

A bevont tanulók szüleit tájékoztattuk a projektről, s minden bevont tanuló vonatkozásában tanulói szerződést kötöttünk, amit az iskola képviselője mellett a tanuló, továbbá a szülő/törvényes képviselő is aláírtak.

A projekt első szakaszában beszerzési eljárást folytattunk a külső szolgáltató bevonásával megvalósítani tervezett tevékenységek kapcsán a következő szakmai szolgáltatásokra:

1. 30 órás mentorálási képzés képzési programjának kialakítása, továbbképzés megtartása 10 fő részére, elégedettségvizsgálatok lefolytatása, a képzés közös feldolgozása; képzési program átdolgozása

A képzés célja:

* Közvetett cél: A középfokú végzettséget megszerző hátrányos és halmozottan hátrányos helyzetű tanulók számának és arányának növelése, továbbá a felsőoktatásba vezető út megerősítése, mely hozzájárul a végzettség nélküli iskolaelhagyás csökkentéséhez, a hátrányos helyzetű tanulók végzettségi szintjének növeléséhez, a felsőfokú, vagy annak megfelelő végzettséggel rendelkezők arányának növeléséhez.
* Közvetlen cél: A mentorok szakmai felkészítése a mentorálási feladatok ellátására.

1. Mentorok részére havi 1 szupervízió biztosítása. 10 mentor részére 32 hónapon keresztül.
2. Alkalmanként 4 órás továbbképzés képzési programjának kialakítása, továbbképzés megtartása 25 fő pedagógus részére.
3. „Személyiségfejlesztés, önismeret, közösségépítés” – tanulói foglalkozások, tréningek biztosítása.
4. Előadások tartása.

Az előadások típusai:

* Szülők iskolája – a család szerepe mindennapjainkban, a szülői példamutatás fontossága a gyermek életében, konfliktusok és kezelésük a családban
* Családi Egészségnap – a személyes higiéné, betegségek elleni védekezés, helyes táplálkozás, káros szenvedélyek, lelki egészség, egészséges ételek készítése

A 2018. február hóban megvalósult mentorképzés elméleti és gyakorlati részekből épült fel. A tematika az alábbiak szerint épült fel:

* Ismerkedés, elvárások, szabályok, előzetes tudás felmérése
* A mentor személyisége, egyéni életutak
* Intézményrendszerek, kapcsolati háló, szakterületek közötti kooperáció, szinergiahatás
* Hatékony együttműködés, kommunikáció (nonverbális, verbális) kommunikációs gyakorlatok
* Konfliktuskezelés
* A mentorálás célja, a mentor feladatai, szerepei – Jéghegy modell
* Mentor-facilitátor, mediátor, coach - fogalmak, funkciók, szerep lehatárolások, hasonlóságok, különbségek
* A mentori munka; a mentor tevékenységei, mentorálás folyamata
* Mentorálás dokumentálása, jó gyakorlatok megtekintése, esetmegbeszélés
* Egyéni fejlesztés, egyéni fejlesztési terv, a fejlesztés területei, a fejlesztés eszközei
* Tanulási motiváció, szociális kompetenciák fejlesztése
* Hatékony tanulómegismerés, többféle intelligencia, tanulási stílusok, tanulási technikák, a tanulás tanítása, tanulási térkép
* Szöveges értékelés, lehetőségek, módszerek
* A gyakorlati feladatokhoz instrukciók közlése

A pedagógusok, mentorok szupervizionálása, rendszeres esetmegbeszélések tartása a tanulók fejlesztésében részt vevő mentorok, pedagógusok számára folyamatos. Szükség szerint csoportos, illetve egyéni formában.

A pedagógusok érzékenyítése érdekében „Elfogadás, befogadás” címmel továbbképzést valósítottunk meg 2018 októberében a pedagógusok számára.

A differenciált pedagógiai módszerek használatának hatékony területe az egyéni fejlesztés, szaktanári felkészítés, mely folyamatos a projekt megvalósításban. Az egyéni tanulási tervek kialakítása része a differenciált módszereknek, az egyéni fejlesztés hozzájárul ahhoz, hogy a tanuló megkaphassa a kifejezetten őt fejlesztő feladatokat. Ahhoz, hogy a differenciált pedagógiai módszerek a projektben közvetlenül szerepet nem vállaló pedagógusok körében is mind jobban elterjedjen, tantestületi szintű szakmai megbeszélések témájaként is megjelent iskolánkban.

A projekt megvalósítás részeként folyamatosan biztosítjuk angol és német nyelvből a kötelező óraszámon felüli nyelvtanulás lehetőségét a projektben részt vevő tanulók részére.

A személyiségfejlesztő, önismeret, közösségépítő foglalkozásokat 2018. márciusában, áprilisában és októberében valósítottunk meg.

A családok bevonását célzó programok közül 2018 júniusában családi túrát szerveztünk a Mátrába. A túrát a tanév utolsó hetére ütemeztük, az iskolai programok és feladatok figyelembevételével. A szervezés elején kb. 40 fővel terveztünk, de kiderült, hogy néhány mentoráltunk kaphat még egy utolsó esélyt tanulmányi eredményének javításra, ami felülírta a szabadidős programot, így 30 ember részvételénél többre nem számíthattunk. Az indulás előtti órákban kiadós felhőszakadás volt, ami egy ideig azt is kétségessé tette, hogy el tudunk-e indulni. Sajnos az időjárás több szülőt meghátrálásra késztetett, még szerencse, hogy a gyerekek többségét elengedték. Ezzel együtt a túra sikeresen megvalósult, a résztvevők jól érezték magukat, remek közösség építő programnak bizonyult.

A projekt első családi napját 2018. május 28-án szerveztük meg. A program egyik vonz erejét a közös főzés jelentette. A diákok oldott viselkedése, az otthonról hozott ízek, szokások összehasonlítása, a sok humor és a közös munka nagyon jó élményeket hagyott minden résztvevőben. A program a vidám hangulatú közös főzés és étkezés mellett csapatépítés szempontjából is sikeresnek mondható. A legnagyobb nehézséget a szülők aktivizálása jelentette.

A családi egészségnapokat 2018 februárjában, áprilisában, júniusában és 09ében szerveztünk. A 2018. 02. 15-i alkalom a személyes higiéné, védekezés a betegségek ellen, a 2018. 04. 17-i alkalom a mentális egészség, a 2018. 06. 21-i alkalom a környezeti higiéné, a 2018. 09. 08-i alkalom a mozgásszervi megbetegedések megelőzése téma köré szerveződött.

2018. augusztus 20-án a szakmai terv szerint Budapestre utaztunk, s részt vettünk a Szent István Bazilikában a Szentmisén és a körmeneten, majd a közös ebédet követően lehetőséget biztosítottunk egy csónakázásra a Városligetben, majd este közösen megtekintettük a tűzijátékot.

2018 szeptemberében szerveztük meg az egri tanulmányi kirándulást. A délelőtt során a várossal ismerkedtünk: Bazilika látogatás, Dobó-tér, vár. A közös ebédet követően a város másik arcával, a modern Egerrel ismerkedtünk. A közös fagylaltozás után szabad programmal zártuk a kirándulást.

A színházlátogatást az Egri Gárdonyi Géza Színházban 2018 októberére sikerült megszervezni, ahova közösen, busszal utaztak a résztvevők.